P R E S S E M E D D E L E L S E

**Dansk modedesigner vinder eftertragtet pris**

**Anne Sofie Madsen, der er et af ikonerne i den danske modeverden, har netop vundet en eftertragtet international modepris, DHL Exported. Prisen giver hende podieplads til to internationale shows ifbm Mercedes-Benz Fashion Week i Tokyo i marts og oktober 2016. I alt deltog 100 designere fra 26 lande i kurerfirmaet DHL Express’ konkurrence om podieplads og transport af kollektioner.**

**Vallensbæk d. 17. februar 2016:** ”Det er en drøm, der går i opfyldelse for mig. Jeg har altid været meget fascineret af japansk mode og kultur. Nu får jeg chancen for at få forskellige kollektioner på podiet hele to gange i 2016 i Tokyo, og det glæder jeg mig rigtig meget til,” siger modedesigneren Anne Sofie Madsen fra firmaet af samme navn.

DHL Express hjælper designere over hele verden med at erobre nye internationale markeder ved at få dem ud på de store modemesser eller ved at fragte deres kollektioner rundt i verdenen. De seneste par år har kurerfirmaets danske afdeling da også støttet Anne Sofie Madsen med kurerforsendelser til stærkt reducerede priser, men det er ikke det, der har gjort, at hun og tre andre designere har vundet den eftertragtede pris. Det skyldes alene kvaliteten af Anne Sofie Madsens kollektioner.

I kraft af sponsoratet har den danske modedesigner haft mulighed for at koncentrere sig mere om at bygge sin forretning op og gøre det til en sund forretning. Tidligere kunne Anne Sofie Madsen finde på at sende en medarbejder til London for at aflevere en kollektionsprøve. I dag foregår dette altid via DHL’s verdensomspændende kurernetværk.

”Nogle gange skal vi have kollektioner med til photo shoots omme på den anden side af jorden. Og det sker, som de fleste i branchen ved, altid med kort varsel. Derfor er jeg rigtig glad for, at DHL Express har støttet mig de sidste par år, for det har gjort det muligt for mig at deltage i nogle photo shoots og tage nogle skridt ud i verdenen, som jeg ellers ikke ville have kunne,” siger Anne Sofie Madsen.

**Udsigt til øget salg**

Den nye pris, DHL Exported, giver Anne Sofie Madsen mulighed for at skabe yderligere vækst i sin modevirksomhed, der allerede i dag har en prominent kundeportefølje blandt andet i Hollywood i Californien. Foruden podiepladsen bliver hun også tilbudt rådgivning omkring sin forretningsstrategi. Det er anden gang, at DHL uddeler DHL Exported prisen og erfaringerne viser allerede, at vinderne fra første hold i den grad har formået at booste deres modefirmaer. En designer øgede sit onlinesalg med 400% efter at have præsenteret sine kollektioner i New York. Og en anden løftede sin omsætning med 50%. For Anne Sofie Madsen handler det dog i første omgang ikke om udsigten til en forøget indtjening.

”Målet for mig ved at tage til Tokyo er at dele mine kollektioner med andre og at blive inspireret. Som det ofte er, så forventer man sig én ting og ender med at få noget andet med hjem, der ofte er bedre end det, man havde turdet håbe på. Så jeg glæder mig selvsagt meget til at komme afsted,” siger Anne Sofie Madsen.

Se venligst nærmere i denne video, hvor Anne Sofie Madsen viser sin modevirksomhed frem:

<https://www.youtube.com/watch?v=d27-hDK2Il0>

**For yderligere oplysninger, kontakt venligst:**

Susanne Katja Kristensen, Marketing Manager hos DHL Express på telefon 72 39 73 22.

Anne Sofie Madsen, modedesigner på telefon 61 72 58 30

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 325.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2014 på mere end 56 milliarder euro.

**FAKTA om Anne Sofie Madsen**

Anne Sofie Madsen er uddannet fra Den Danske Designskole i 2009. Hun har tidligere været i praktik hos John Galliano hos Dior i Paris, før hun flyttede til London for at arbejde for Alexander McQueen som Junior Designer. Anne Sofie Madsen debuterede med sin couture-inspirerede kollektion under London Fashion Week i 2010. I 2012 vandt hun Danish Fashion Awards-prisen for bedste designtalent. Og i 2012 havde hun modeshows i København, St. Petersborg, London og New York, og udstillede i Milano, Paris og London.

Anne Sofie Madsen er tiltrukket af det krydsfelt, hvor moden erstatter kroppen med noget abstrakt — en idé eller ideal i stedet for en organisme. Anne Sofie Madsens designs bygger på kontraster og ambivalens. En kvinde skal både være indbydende og utilgængelig. Hun skal være streetwise og raffineret, drenget og feminin på samme tid. Det resulterer i design, der danner bro mellem at være fantasifuld sjovt samtidig med, at det er indviklet. Anne Sofie Madsen kan lide at udfordre og skubbe grænserne til hverdagsbrug og på samme tid er det vigtigt for hende, at tøjet i sig selv er både funktionelt og til at bære. Det handler ikke om tøj til prinsesser i en fantasiverden, men om at bringe magi ind i virkeligheden og det dyrebare ind i moden.